Old Man River het nog altyd ŉ groot liefde vir die geveerde gediertes gehad. Ek praat nou van hoenders, eende, ganse. Al daardie gediertes wat klaarblyklik so mak soos die spreekwoordelike lammertjies in sy geselskap is. Sy “troeteldiere” het al menige geveg veroorsaak. Soos sy sout en peper hoendertjies.
Teen dag twee skiet ek so goed ek tref elke keer die bull’s eye en my stoep bly skoon. Teen dag vyf loop hierdie hoendertjies ŉ draai om die stoep en as hulle my sien met die kettie, hardloop hulle gillende en kekkelende daar weg. OMR was baie ontsteld oor sy “hoennerkies”, maar het vinnig stil gebly toe ek met die kettie vir hom mik. Nou, dit was destyds gewees.
Ag wat, ek sal maar vir hom bier aandra daar waar hy besig is om ŉ hok te bou. Ek sien hy sukkel maar so bietjie. Anna 10 – ganse 0. OMR? Minus 5…